Die Kgalagadi (Oorgrenspark) is 'n baie gewilde park en bykans altyd vol bespreek. Omdat huisvesting beperk is, is dit noodsaaklik om vroegtydig plek te bespreek. Ja tot 'n jaar voor die tyd! So om teleurstelling te voorkom doen dit nou.
"Die plek van die groot dors" is geleë in die noordwestelike vinger van Suid-Afrika. Dit was die eerste formele oorgrenspark in Afrika, en dié afgeleë, ongerepte Kalahari-dorsland van 38,000km² is een van die grootste bewaringsgebiede ter wêreld.
Sodra dit begin warm word gaan ons terug na die kamp waar ons eers iets gaan eet en rustig verkeer tot later wanneer dit koeler raak en ons weer op 'n middag uitstappie vertrek. Na aandete kuier ons rustig buite die chalets en ervaar net die rustigheid van die aand met jakkalse wat in die verte roep. 'n Rustigheid wat mense op geen ander plek as die Kalahari sal ervaar nie.
Ons gaan in die park chalets tuis of soos beskryf in dag uiteensetting hieronder. Nie orals is daar 24/7 Evkom krag nie. By van die kampe is dit ligte uit om 21H30 tot 05H00 die volgende oggend. Daar is wel 'n klein winkeltjie in elke kamp indien iets vergeet is, maar bloot net die basiese, so moet nie veel verwag nie.
Na ontbyt gaan ons die park binne by Twee Rivieren en volg die Aubrivier tot by Mata Mata waar ons die volgende twee nagte in die park se nuwe Rivier Front Chalets oornag. Ons gaan ry 'n draai in die laat middag en keer terug net voordat die hekke sluit. Daarna is ons rustig en geniet 'n heerlike aandete in die rustigheid van die Kalahari.
Ons vertrek vroeg oggend en gaan kyk wat het gebeur deur die nag by die naby geleë watergate. Kom terug na die kamp vir ontbyt. Verkeer rustig verken die omgewing. By Mata Matakamp waar ons vir twee nagte oorbly, is 'n skuiling van waar diere rustig by die watergat gekyk kan word. (Of van die stoep van die chalets!)
Ons moet Mata Mata kamp, groet, oppak en vertrek na ontbyt na Nossob. Ons ry met die duine pad. Stop by die watergate in die omgewing, dit is leeu-wêreld. Die natuur sal ons nie teleurstel nie. Kom en word deel daarvan. By Nossob oornag ons ook in die nuwe rivierfront chalets wat uitkyk oor die watergat.
Eers vroeg uit die vere om die nabygeleë watergate na te ry. Kom terug vir ontbyt verkeer rustig verken omgewing. By Nossob is 'n swembad vir die wat wil swem. Daar is ook 'n voelkykhut wat uitkyk oor 'n verligte watergat so daar mag dalk net iets die opwagting maak. By beide Nossob en Mata-Mata is vir die wat belangstel geleenthede om 'n nag-wildbesigtigingsrit te onderneem. Dit is egter opsioneel en nie by die toerprys ingesluit nie. Dit kan by enige van die kampe waar ons oornag gereël word.
So kom alle goeie en lekker dinge tot 'n einde. Ons vertrek vandag terug na Upington waar ons by die nuwe Tshahitsi lodge oornag. Op Upington is vir die Donkie en Kameel elk 'n standbeeld gebou is.